kardosdrur/scandi-wiki huggingface dataset:
Real Madrid Castilla

Real Madrid Castilla (tidligere Castilla CF) er et spansk fodboldhold, der spiller i den spanske Segunda División B. Holdet er et reservehold for Real Madrid CF og spiller sine hjemmekampe på Alfredo di Stéfano Stadion. 

Blandt de kendte spillere, der spiller eller har spillet for Real Madrid Castilla er Raúl, Guti, Iker Casillas og Miguel Torres. Emilio Butragueño spillede i årene 1982-1983.

I 1991 forbød det spanske forbund Real Federación Española de Fútbol anvendelsen af separate navne for reservehold, og Castilla CF, som klubben havde heddet siden 1972, skiftede herefter navn til Real Madrid Deportiva, og senere Real Madrid B. I sæsonen 2004/2005 ændrede klubben navn til det nuværende Real Madrid Castilla.

Spillertruppen 

 (Vice Anfører)

 (Vice Anfører)

 (Anfører)

 (Vice Anfører)

Eksterne henvisninger 

Fodboldklubber i Spanien
Etableret i 1930
Castilla
Valdemar Ljungdahl

Harald Valdemar Adelsteen Ljungdahl (12. april 1888 i København – 8. februar 1962) var en dansk løber, kapgænger, handelsfuldmægtig og senere statsautoriseret revisor.

Ljungdahl var medlem af Københavns FF (Københavns IF). Han vandt to danske mesterskaber i kapgang og 1908 satte han dansk rekord på den kuriøse distance 3500 meter. Han var også en af Danmarks bedste mellemdistanceløbere.

Ljungdahl blev efter karrieren medlem af Danmarks Olympiske Komité.

På KIFs generalforsamlingen 23. oktober 1910 blev, efter et forslag fra Valdemar Ljungdahl, udseendet af klubdragter vedtaget; hvid trøje med klubskjolden på brystet og røde bukser, hvilket i næsten 100 år var klubdragternes udsende. Han var også en af de drivende kræfter i forbindelse med KIFs køb af "skovhytten" i 1944.

Danske mesterskaber 
  1909 1 mile løb
  1908 1 dansk mil gang 37:22,2
  1907 1 dansk mil gang 38:30.0

Eksterne henvisninger 
DAF i tal – V. Ljungdahl profil
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Kapgængere fra Danmark
Atleter fra Københavns IF
Idrætsledere fra Danmark
Personer fra København
Oscar Hansen

Oscar Hansen var en dansk kapgænger. Han var medlem af Københavns FF (senere Københavns IF) og vandt et dansk mesterskab i kapgang, nemlig det allerførste danske mesterskab på 1 km 1896.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Tjek fødsels- og dødsår
Kapgængere fra Danmark
Atleter fra Københavns IF
Danskere i 1800-tallet
Svend Aage Helnov

Svend Aage Helnov var en dansk kapgænger. Han var medlem af Københavns IF og vandt det danske mesterskab i kapgang 1945. Han satte derudover en dansk rekord og var på landsholdet tre gange.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Tjek fødsels- og dødsår
Kapgængere fra Danmark
Atleter fra Københavns IF
Danskere i 1900-tallet
Viktor Sabroe

Viktor Henrik Kønig Sabro(e) (21. maj 1893 i København - 2. november 1963 i København) var en dansk overbrandmester og kapgænger. Han var medlem af Københavns FF (senere Københavns IF) og vandt to danske mesterskaber i 50 km kapgang; 1913 og 1914.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Kapgængere fra Danmark
Atleter fra Københavns IF
Sofus Christensen

Sofus Christensen var en dansk atlet medlem af Københavns IF. Han vandt i 1942 det danske mesterskab på 20 km på tiden 1:08,53,0. Han vandt også to hold mesterskaber.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944.

 
 

Tjek fødsels- og dødsår
Langdistanceløbere fra Danmark
Atleter fra Københavns IF
Danskere i 1900-tallet
Albert Jørgensen

Albert Jørgensen var en dansk atlet.

Jørgensen var medlem af Københavns IF og vandt 1918 det danske mesterskab i kuglestød, som ved den tid afgjordes som resultatet af den sammenlagte længde af stød med både højre og venstre hånd. Hans vinderresultat var 22,97. Han satte dansk rekord i kuglestød (bedste hånd) med 12,98 (1919) og tre gange sammenlagt; 23,55 (1918), 23,81 (1919) og 23,98 (1920)

En af datidens store trænerkapaciteter, den svenske kastetræner Anders Wilhelm Kreigman var Jørgensens træner 1917-1919.

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Tjek fødsels- og dødsår
Atleter fra Københavns IF
Kuglestødere fra Danmark
Henri Nielsen

Henri Nielsen var en dansk atlet (kapgang).

Nielsen var medlem af Københavns IF og vandt fire danske mesterskaber; på 50 km 1925-1927 og 20 km 1927.

Danske mesterskaber 

  1933 50 km gang
  1927 50 km gang
  1927 20 km gang
  1926 50 km gang
  1925 50 km gang

Kilder 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Tjek fødsels- og dødsår
Kapgængere fra Danmark
Atleter fra Københavns IF
Danskere i 1900-tallet
Internazionali d'Italia 2009

Internazionali BNL d'Italia 2009 var en professionel tennisturnering for både mænd og kvinder, der blev spillet udendørs på grusbaner i Foro Italico i Rom, Italien. For mændenes vedkommende var den sæsonens fjerde ATP World Tour Masters 1000-turnering på ATP World Tour 2009 og blev spillet den 25. april – 4. maj 2009. Kvinderne spillede ugen efter, den 3. – 9. maj 2009, og på WTA Tour 2009 var turneringen kategoriseret som en WTA Premier. Turneringen var den 66. udgave af Internazionali BNL d'Italia og havde en samlet præmiesum på € 2.750.000 til mændene og $ 2.000.000 til kvinderne. På grund af et sponsorat fra banken Banca Nazionale del Lavoro (BNL) blev turneringen afviklet under navnet Internazionali BNL d'Italia.

Resultater

Herresingle 

Hovedturneringen havde deltagelse af 56 spillere. Heraf havde de 45 fået adgang på grundlag af deres placering på verdensranglisten, mens syv spillere kvalificerede sig via kvalifikationsturneringen. Endelig var fire spillere blevet tildelt et wildcard.

Kvartfinaler, semifinaler og finale

Første runde – kvartfinaler

Damesingle 

Hovedturneringen havde deltagelse af 56 spillere. Heraf havde de 45 fået adgang på grundlag af deres placering på verdensranglisten, mens syv spillere kvalificerede sig via kvalifikationsturneringen. Endelig var fire spillere blevet tildelt et wildcard.

Kvartfinaler, semifinaler og finale

Første runde – kvartfinaler

Kilder / eksterne henvisninger 
Internazionali BNL d'Italia  
ATP World Tour – Internazionali BNL d'Italia

Resultater 
ATP World Tour – Internazionali BNL d'Italia 2009 – Herresingle 
ATP World Tour – Internazionali BNL d'Italia 2009 – Herresingle – kvalifikation 
ATP World Tour – Internazionali BNL d'Italia 2009 – Herredouble

Noter 

WTA Tour 2009
ATP Tour 2009
Hoffmann-La Roche

F. Hoffmann–La Roche, Ltd. eller Roche er et schweizisk globalt medicinalfirma. 

Firmaet er blandt andet kendt for influenzamedicinen Tamiflu.

Eksterne henvisninger 

 Officiel website for Roche

Lægemiddelvirksomheder fra Schweiz
Bioteknologivirksomheder fra Schweiz
Sully - Morland (metrostation)

Sully – Morland er en station på metronettet, beliggende i Paris' 4. arrondissement. Stationen betjener metrolinje 7, og den blev åbnet 3. juni 1930.

Da den blev åbnet, hed stationen kun Pont Sully, idet den da var opkaldt efter broen Pont de Sully, som igen har fået navn efter Maximilien de Béthune, Baron af Rosny, Hertug af Sully (1560-1641), som var ven med og minister for kong Henrik 4. af Frankrig. 

Senere blev Morland tilføjet. Dette navn har tilknytning til Boulevard Morland, som er opkaldt  efter François-Louis Morlan (udtales Morland) (1771-1805), en oberst ved Chasseurs de la Garde,   som faldt ved Austerlitz. Hans legeme blev sendt hjem i en romtønde.

Pont de Sully-broen krydser Seinen og forbinder Paris' 4. og 5. arrondissement med Île Saint-Louis via den østlige ende af Boulevard Saint-Germain.

Metrostasjonen Sully – Morland ligger nær to museer: Salle des Traditions de la Garde républicaine på boulevard Henri IV 18, et militærmuseum, som viser Garde républicaines historie fra 1802, og Pavillon de l'Arsenal på Boulevard Morland 21. Det sidste er et center for dokumentation og udstillinger om Paris' arkitektur og byplanlægning.

Trafikforbindelser

Galleri

Eksterne henvisninger 

Sully - Morland
Sully - Morland
Jussieu (metrostation)

Jussieu er en station på metronettet, beliggende i Paris' 5. arrondissement. Stationen betjener metrolinjerne 7 og 10, og den blev åbnet 26. april 1931.

Stationen ligger i den østlige del af Latinerkvarteret. Familien de Jussieu tæller en del kendte botanikere, og flere af disse forbindes med den botaniske have Jardin des Plantes, som ligger nær ved denne metrostation.

Metrostationens oprindelige navn var Jussieu – Halles-aux-vins efter det marked, som Napoléon Bonaparte grundlagde her. Efter 1957 blev markedet erstattet af Campus Universitaire de Jussieu,  hvor der ligger tre forskellige institutioner inden for højere uddannelse: 
 Université Pierre-et-Marie-Curie 
 Université Paris VII-Denis-Diderot 
 Institut de Physique du Globe de Paris. 

Navnet på stationen blev dermed forkortet til det nuværende Jussieu.

Udover disse institutioner ligger også Institut du monde arabe og det gamle romerske amfiteater Arènes de Lutèce nær metrostationen.

I 1975 blev stationens to perroner renoveret i den såkaldte "Motte"-stil.

Trafikforbindelser

Galleri

Eksterne kilder/henvisninger 

 Miquel, Pierre: Petite Histoire des Stations de Métro. Paris: Editions Albin Michel, 1993.

Jussieu
Jussieu
Blankman

Blankman er en superhelte-parodifilm, fra 1994 med Damon Wayans og David Alan Grier (der begge medvirkede i In Living Color) i hovedrollerne. Filmen blev instrueret af Mike Binder og skrevet af Damon Wayans og J. F. Lawton.

Handling 

Darryl (Damon Wayans) er en nørdet, fattig og barnlig opfinder med et superheltekompleks, der bor hjemme hos sin bedstemor. En dag bliver bedstemoderen skudt af en mafiaboss (Jon Polito) og som hævn beslutter Darryl derefter at tage loven i egen hånd – og opfinder noget skudsikkert tøj bestående af et par røde underbukser og hans bedstemors gamle morgenkåbe og beslutter sig for at blive en superhelt. Hans bror Kevin (David Alan Grier), bryder sig ikke om at Darryl bekæmper kriminaliteten som den mærkværdige "Blankman", men finder sig hurtigt allieret med sin bror under superheltenavnet "Other Guy" (Den Anden Fyr), en let overset partner uden specielle våben eller kriminalitets-bekæmpende færdigheder.

Medvirkende 
 Damon Wayans – Blankman / Darryl Walker
 David Alan Grier – Other Guy / Kevin Walker
 Jon Polito – Michael "The Suit" Minelli
 Robin Givens – Kimberly Jonz
 Jason Alexander – Mr. Stone
 Lynne Thigpen – Grandma Walker

Eksterne henvisninger 
 

Amerikanske film fra 1994
Romantiske komediefilm fra USA
Superheltefilm
Share

Share er et engelsk ord for en "andel" (substantiv) eller "at dele" (verbum).

Ordet har vundet indpas i dansk og anvendes om andele i forskellige sammenhænge, eksempelvis 

 Seertal
 Aktie eller anpart.

Se også 
 SHARE
 Shareware
 Share-alike
 Microsoft SharePoint
 Sharepoint Learning Management System
Stor konval

 
Stor konval (Polygonatum multiflorum) (eller Salomons segl) er en 30-70 cm høj urt, der vokser i løvskove og krat. Hele planten indeholder saponiner. De unge skud spises flere steder i dens udbredelsesområde, mens bærrene er giftige. Planten kan forveksles med den meget giftige Liljekonval.

Beskrivelse 
Stor konval er en flerårig urt med en overhængende vækst. Stænglerne er runde i tværsnit og hårløse. Bladene sidder spredt og toradet op langs stænglen, og de er ægformede til ovale og helrandede med buede nerver. Over- og underside er ensartet lysegrønne.

Blomstringen sker i maj-juni, hvor man finder blomsterne hænge samlet 2-5 sammen i stande fra bladhjørnerne. Blomsterne er smalt klokkeformede og 3-tallige med seks grønligt hvide blosterblade. Frugterne er blåsorte bær.

Rodnettet består af en kraftig, krybende jordstængel, som bærer grove, trævlede rødder.

Højde x bredde og årlig tilvækst: 0,50 x 0,25 m (50 x 25 cm/år).

Voksested 

Stor konval er udbredt i Lilleasien, Kaukasus, Himalaya og det meste af Europa. I Danmark findes den temmelig almindeligt, især i de østlige landsdele, hvor der er porøs, kalkrig og fugtig lerjord. Arten er knyttet til artsrige, blandede løvskovssamfund.

I Gråsten skovdistrikts afdeling 4251b har man en fugtpræget askeskov, og her vokser arten sammen med bl.a. akselblomstret star, aksrapunsel, firblad, hjortetrøst, løgkarse, angelik, dagpragtstjerne, dunet steffensurt, engkabbeleje, hvid anemone, hyldebladet baldrian, kæmpestar, lægeærenpris, rørgræs, skovgaltetand, skovmærke og tandrod

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Skovbundsplanter
Haveplanter
Hvide blomster
Giftige planter
Place Monge (metrostation)

Place Monge er en station på metronettet, beliggende i Paris' 5. arrondissement. Stationen blev åbnet 15. februar 1930, da metrolinje 10, som den oprindelig var en del af, blev forlænget til Place d'Italie. Et år senere, 26. april 1931, blev stationen lagt til linje 7.

Stationen ligger midt i det 5. arrondissement i den østlige del af Latinerkvarteret, og den har fået navn efter pladsen, den ligger ved, Place Monge. Place Monge er opkaldt efter den franske matematiker Gaspard Monge (1746–1818), der var en af grundlæggerne af École Polytechnique.

Stationens direkte omgivelser er forholdsvis rolige, men en gang om ugen er der marked. Langs pladsens ene side findes indgangen til en af Garde républicaines kaserner. Nær stationen ligger flere restauranter og gademarkedet i Rue Mouffetard, mens Jardin des plantes de Paris og det gamle romerske amfiteater Arènes de Lutèce også befinder sig i gåafstand.

Trafikforbindelser

Galleri

Eksterne henvisninger 

Place Monge
Place Monge
Jaap Stam

Jakob "Jaap" Stam (født 17. juli 1972 i Kampen, Holland) er en pensioneret hollandsk fodboldspiller, som blev kåret som den bedste forsvarsspiller både i UEFA Champions League i 1999 og i 2000. Han arbejder i øjeblikket som talentspejder for sin tidligere klub Manchester United, og han spejder for det meste i Sydamerika.

Referencer

Eksterne henvisninger 

 FootballDatabase Fakta om Jaap Stams karriere på FootballDatabase.com 
 Profil om Jaap Stam  på English.Ajax.nl 
 Fakta om Jaap Stams karriere på landsholdet  på WereldVanOranje.nl 
 Oversigt over de bedste fodboldspillere i 1999 på RSSSF.com 
 Hollandsk sportside med fakta om Jaap Stam på VI.nl 

Fodboldspillere fra Holland
Fodboldspillere fra AC Milan
Fodboldspillere fra AFC Ajax
Fodboldspillere fra FC Zwolle
Fodboldspillere fra Manchester United F.C.
Fodboldspillere fra PSV Eindhoven
Fodboldspillere fra SS Lazio
Fodboldspillere fra Willem II Tilburg
Fodboldspillere fra SC Cambuur
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Sang Som

Sang Som er en rom fra Thailand, destilleret fra sukkerrør. Sang Som blev indført i november 1977 og er siden blevet det dominerende mærke på det thailandske spiritusmarked. Over 70 millioner liter sælges i Thailand hvert år. Sang Som tegner sig for en markedsandel på mere end 70% i sin kategori. Sang Som vandt guldmedaljer i en spirituskonkurrencer i 1982 og 1983 i Madrid, Spanien. I 1983 vandt den guld i Düsseldorf, Tyskland, og igen i Spanien i 2006. De medaljer har en fremtrædende plads på produktets emballage. Sang Som er næsten ukendt uden for Thailand. Producenten, Sang Som Company, eksportere til omkring 20 lande, men eksportsalg tegner sig kun for knap én procent af det samlede salg.

Eksterne henvisninger 
 Sangsomrum.com 

Spirituosa
Raymond Kopa

Raymond Kopa (født Kopaszewski 13. oktober 1931 i Nœux-les-Mines, Frankrig - 3. marts 2017) var en fransk fodboldspiller, der i 1950'erne blev regnet som en af verdens absolut bedste spillere. Han blev i 1958 kåret til Europas bedste spiller, og blev i 2004 udvaglt til FIFA 100, en kåring af de 125 bedste nulevende fodboldspillere gennem historien.

Klubkarriere 
Kopas karriere strakte sig fra 1949 til 1967. Hans første klub var Angers SCO, inden han i 1951 skiftede til Stade Reims, der på daværende tidspunkt hørte til blandt Europas absolut førende klubber. Han førte blandt andet holdet frem til to franske mesterskaber, samt finalen i Mesterholdenes Europa Cup, inden han i 1956 rejste til Spanien for at spille for Real Madrid.

Kopa var i Real Madrid en del af Europas mest succesfulde hold, der vandt to spanske mesterskaber og Mesterholdenes Europa Cup tre gange i træk. Han var i klubben blandt andet holdkammerat med Alfredo di Stéfano og Ferenc Puskás. I 1959 forlod han Spanien og rejste tilbage til Stade Reims. Her tilbragte han de resterende otte år af sin karriere, og var med til at vinde yderligere to franske mesterskaber.

Landshold 
Kopa nåede gennem sin karriere at spille 45 kampe og score 18 mål for Frankrigs landshold, som han spillede for mellem 1952 og 1962. Han var efterfølgende en del af den franske trup til VM i 1954, samt til VM i 1958, hvor franskmændene vandt bronze.

Titler 
Ligue 1
 1953, 1955, 1960 og 1962 med Stade Reims

La Liga
 1957 og 1958 med Real Madrid

Mesterholdenes Europa Cup
 1957, 1958 og 1959 med Real Madrid

Eksterne henvisninger 

 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Angers OSC
Fodboldspillere fra Stade Reims
Fodboldspillere fra Real Madrid CF
Censier - Daubenton (metrostation)

Censier – Daubenton er en station på metronettet, beliggende i Paris' 5. arrondissement. Stationen betjener metrolinje 7, og den blev åbnet 15. februar 1930, da metrolinje 10, som den oprindelig var en del af, blev forlænget til Place d'Italie. Et år senere blev stationen lagt til linje 7.

Frem til 1965 var stationen kendt under navnet  Censier-Daubenton aux cuirs (Censier – Daubentons  lædermarked). Navnet henviste til det lædermarked, som lå langs bredden af Bièvre.

Metrostationens navn er sammensat af det lokale stednavn, Censier, og en henvisning til Louis-Jean-Marie Daubenton, som var naturhistoriker og samarbejdede med Buffon om hans Histoire Naturelle (Naturhistorie). Han var desuden den første direktør for Muséum national d'Histoire naturelle, det naturhistoriske museum, som ligger tæt ved stationen.

Nær stationen ligger endvidere den gotiske kirke Église Saint-Médard, Institut national agronomique Paris-Grignon, som er en ingeniørsuddannelse inden  for agronomi, og Université Paris 3 - Sorbonne Nouvelle med studieretninger inden for blandt  andet humaniora og sprog.

Trafikforbindelser

Eksterne henvisninger 

Censier - Daubenton
Censier - Daubenton
Les Gobelins (metrostation)

Les Gobelins er en station på metronettet i Paris', på grænsen mellem 5. og 13. arrondissement. Stationen betjener metrolinje 7, og den blev åbnet 15. februar 1930.

Stationen har fået navn efter familien Gobelin, som begyndte at fremstille farvestoffer til  tekstiler ved bredden af floden Bièvre, og som fra 1662 ejede en fabrik, som fremstillede  vægtæpper. Denne fabrikation fortsatte, til fabrikken (som ligger ved siden af metrostationen) blev overtaget af kronen under kong Ludvig 14..

Stationen ligger ved et vejknudepunkt, hvor fire store veje støder sammen:
 Avenue des Gobelins 
 Boulevard Saint Marcel 
 Boulevard Arago
 Boulevard de Port-Royal

Trafikforbindelser

Eksterne henvisninger 

Les Gobelins
Les Gobelins
Les Gobelins
Eldonkort

Et eldonkort kan bruges til at finde ens blodtype i AB0-blodtypesystemet eller Rhesus-blodtypesystemet.

Det blev opfundet af den danske læge Knud Eldon i 1954. 

Eldonkortet består af 4 felter: 3 antistoffer og 1 kontrolfelt. Antistofferne er henholdsvist A, B og D, hvor D er det antistof som fremkommer ved Rhesus-positiv. Når antistofferne reagerer med deres tilsvarende antigener, bliver blodet agglutineret(klumpet), og det ses derfor tydeligt hvilke antigener blodet indeholder.

 Blodtype A indeholder antigenet A, og samtidig antistoffet B.
 Blodtype B indeholder antigenet B, og samtidig antistoffet A.
 Blodtype AB indeholder antigenerne A og B, men ingen antistoffer.(AB vil derfor ses som en agglutination i både A og B feltet)
 Blodtype 0 indeholder ingen antigener, men samtidig antistofferne A og B.
 Rhesus-positiv indeholder antigenet D, men ingen antistoffer.
 Rhesus-negativ indeholder ingen antigener, men kan danne antistof D.

Sammenhængen kan forsimples i nedenstående skema. x markerer de felter på eldonkortet hvor der sker agglutination, og blodtypen kan således aflæses i venstre side af skemaet.

Kilder og henvisninger

Blod
Øsby Kirke

Øsby Kirke øst for Haderslev, stammer fra 1500-tallets første del. Kirken er endda meget stor af en landsbykirke at være. Kirken har tidligere været indviet til Vor Frue. Tillige er det gotiske anlæg enestående i disse egne af landet, hvor ellers alle kirker er romanske. Dens mure indeholder rester af en langt ældre bygning.

Kirkebygningen 
Kirken består oprindeligt af skib, kor og tårn. Senere tilbygninger inden middelalderens udgang er sakristi og kapel, hvor kapellet i dag benyttes som en del af koret. Kapellet (mod syd) er senere udbygget med et såkaldt benhus. Soklen er fremstillet af kløvet kamp medens materialet i øvrigt er røde tegl. Koret dog rå kamp og enkelte frådstensblokke fra den ældre kirke. I dag fremstår kirken hvidkalket og med blytækket tag. Koret har kamtakket gavl med seks spidsbuede blændinger og trappefrisegesims over dobbelte savsnitsbånd. Nordsiden har aldrig haft vinduer, mod syd derimod tre store spidsbuede vinduer. Den velskårne prædikestol i ungrenæssance er fra 1559.

Inventar 
Kirkens orgel er bygget 1828 af Marcussen & Søn og er af anselig størrelse og passer godt til det store, høje rum, hvor det står på et pulpitur i vestenden. Tidligere altertavle – nu ophængt i koret – er et Getsemane-maleri af Adam Müller 1826 i samtidig ramme (tidligere tavle fra 1614 er nu i Jegerup). Døbefonten fra 1200-tallet i granit og i romansk stil. Dåbsfadet, fra 1953, skænket af familien Eriksen på Sparlund. Dåbskanden, fra 1970, skænket af familien Andersen, Nautrup. Alteret, fra 1995, udført af keramikeren Gerd Hiort Petersen. Knæfaldet er tegnet af hendes mand Hans Munck Andersen. De 2 store alterstager er fra 1784. Lydhimlen er fra 1621. Det såkaldte korbuekruciks, som sidder umiddelbart over korbuen, er fra sidst i 1400-tallet. Madonna med barnet er også fra 1400-tallet. Klingpung fra 1782. I kirken er ophængt flere store epitafier: På nordvæggen to, nemlig: Familien Bertelsen på Sparlundgård, 1729 (afbilledet herunder) og familien Engel, 1755.

Billedgalleri 
Klik på billederne for forstørrelse.

Eksterne kilder og henvisninger 
 Bogværket Trap Danmark
 Øsby Kirke hos denstoredanske.dk
 Øsby Kirke hos KortTilKirken.dk
 Øsby Kirke i bogværket Danmarks Kirker (udg. af Nationalmuseet)

Kirker i Haderslev Kommune
Kirker i Haderslev Stift
Kirker i Haderslev Amt